Kull sena mill-1988 'il hawn, il-Parlament ta l-Premju Sakharov lil individwi u organizzazzjonijiet li jiddefendu d-drittijiet tal-bniedem u l-libertajiet fundamentali. Il-kumitati għall-affarijiet barranin u l-iżvilupp u s-sottokumitat dwar id-drittijiet tal-bniedem ħabbru ismijiet il-persuni u l-organizzazzjonijiet li ġew nominati għall-2018 fis-27 ta' Settembru. Huma: , reġista tal-films mill-Ukrajna, li weħel 20 sena ħabs talli "kkonfoffa f'atti terroristiċi" kontra l-ħakma tar-Russja fil-Krimea. Amnesty International iddeskriviet il-proċess bħala wieħed "inġust quddiem qorti militari". Sar simbolu għall-madwar 70 ċittadin Ukren li sfaw arrestati illegalment u li ngħataw sentenzi twal ta' priġunerija mill-forzi Russi ta' okkupazzjoni fil-peniżola tal-Krimea. Ilu għaddej bi strajk tal-ġuħ minn Mejju 2018. Nominat mill-grupp NGOs li jipproteġu d-drittijiet tal-bniedem u jsalvaw il-ħajjiet tal-migranti fil-Mediterran Mill-2015 'il hawn, NGOs minn madwar l-UE varaw operazzjonijiet ta' tiftix u salvataġġ fil-Mediterran biex jippruvaw isalvaw il-ħajjiet tar-refuġjati li qed jitħabtu biex jilħqu x-xtut tal-UE. L-NGOs huma: Boat Refugee Foundation, Jugend Rettet, Lifeline Rescue Boat, Médecins Sans Frontières International, MOAS, Proactiva Open Arms, PROEM-AID, Save the Children, Sea Eye, Sea Watch, u SOS Mediterranée. Nominati mill-gruppi avukat Ġermaniża ta' oriġini Torka u attivista li tiġġieled kontra l-estremiżmu politiku u reliġjuż u l-oppressjoni tan-nisa. Ħadmet għat-twaqqif tal-Moskea Ibn Rushd Goethe f'Berlin, fejn l-irġiel u n-nisa jistgħu jitolbu flimkien. Sarulha bosta theddidiet ta' mewt u jeħtiġilha protezzjoni l-ħin kollu. Hija ġiet nominata mill-grupp , Hans-Olaf Henkel u 40 MPE ieħor għall-"impenn tagħha favur il-protezzjoni tad-drittijiet tal-bniedem u d-dedikazzjoni tagħha favur Iżlam modern u miftuħ". huwa l-isem kodiċi ta' ex fotografu militari Sirjan li b'mod klandestin ħareġ mill-pajjiż aktar minn 55 000 ritratt li jiddokumentaw l-atroċitajiet li twettqu fis-Sirja. L-awtentiċità tagħhom hija kkonfermata minn Human Rights Watch. Ir-ritratti ta' Caesar se jkollhom rwol vitali biex jinbnew kawżi kriminali u ċivili kontra l-persuni responsabbli għad-delitti dokumentati. Nominat minn huwa l-mexxej ta' Hirak, moviment ta' protesta tal-massa fir-reġjun tar-Rif, il-Marokk. Hirak jiġġieled kontra l-korruzzjoni, l-oppressjoni u l-abbuż tal-poter. Zefzafi safa arrestat f'Mejju 2017, u ngħata sentenza ta' 20 sena ħabs għal "konfoffa kontra s-sigurtà tal-istat". F'Awwissu 2018, ir-Re Mohammed VI ta l-maħfra lil 188 attivist ta' Harek, imma Zefzafi ma kienx fosthom. Fi tmiem Awwissu beda strajk tal-ġuħ biex jiddenunzja l-kundizzjonijiet tad-detenzjoni tiegħu. Nominat mill-grupp , Kati Pii, Judith Sargentini, Marie-Christine Vergiat u 39 MPE ieħor għall-ġlieda tiegħu "kontra l-oppressjoni u l-abbuż tal-poter". huwa ex ġardinar mill-Istati Uniti li għadu kif rebaħ kawża storika kontra Monsanto. Johnson kien l-ewwel li tella' lil Monsanto l-qorti fuq allegazzjonijiet li l-prodotti kimiċi li l-kumpanija tbigħ bħala l-erbiċida Roundup jikkawżaw il-kanċer. Fi tmiem il-proċess, Johnson kien għad fadallu biss ftit xhur ħajja, imma tela' jixhed u ddeskriva l-uġigħ u t-tbatija tiegħu. Nominat mill-grupp bħala ispirazzjoni "għal min jibża' jitla' l-qorti biex jiddefendi drittijietu". huwa NGO li taħdem biex tipproteġi d-drittijiet tal-minoranzi fl-Afrika t'Isfel, b'enfasi speċifiku fuq id-drittijiet tal-Afrikaners. Tiffoka fuq li tqajjem kuxjenza nazzjonali u internazzjonali dwar attakki fuq farms, każijijet ta' qtil, kif ukoll l-esproprjazzjoni ta' art agrikola mingħajr kumpens, li thedded id-drittijiet tal-proprjetà, il-provvista tal-ikel u s-sigurtà tal-ikel. Nominat mill-grupp hija attivista Kanadiża li ġiet arrestata ħafna drabi, fuq akkużi li "tiddisturba l-ħidma" ta' klinika tal-abort f'Toronto. Baqgħet il-ħabs talli ma kkonformatx ma' ordni ta' probation biex ma tersaqx lejn kliniċi tal-abort. Hija ġiet nominata minn u 41 MPE ieħor għall-ħidma tagħha biex "tissalvagwardja d-drittijiet ta' dawk li ma jistgħux jitkellmu għalihom infushom". Il-passi li jmiss id-9 ta' Ottubru il-kumitat għall-affarijiet barranin u dak għall-iżvilupp jivvotaw biex jagħżlu lista mqassra ta' tliet finalisti il-25 ta' Ottubru: il-mexxejja politiċi tal-Parlament iħabbru r-rebbieħ(a) it-12 ta' Diċembru: iċ-ċerimonja tal-għoti tal-Premju Sakharov fi Strasburgu In-nomini għall-Premju Sakharov jistgħu jsiru mill-gruppi politiċi jew minn tal-anqas 40 Membru tal-PE. Il-kumitat għall-affarijiet barranin u dak għall-iżvilupp, abbażi tan-nomini, jivvotaw biex jagħżlu lista mqassra ta' tliet finalisti. Imbagħad, il-Konferenza tal-Presidenti – komposta mill-president tal-Parlament Ewropew u mill-mexxejja tal-gruppi politiċi – tagħżel ir-rebbieħ(a). ingħata lill- Oppożizzjoni Demokratika fil-Venezwela Rebbieħa Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF